Sewwieq ta’ karozza u t-tliet passiġġieri barranin li kienu rekbin miegħu ddaħħlu l-isptar għall-kura wara li kienu involuti f’aċċident tat-traffiku l-Marsa. L-aċċident seħħ għall-ħabta tat-8.20 p.m. f’Xatt l-Għassara tal-Għeneb meta l-vettura tal-barranin ħabtet ma’ vettura oħra li kien qed isuq raġel ta’ 42 sena minn Naxxar. Għad mhix magħrufa l-identità tal-barranin u lanqas il-kundizzjoni medika tagħhom. Il-pulizija għadha qed tinvestiga dan l-aċċident.